|  |  |
| --- | --- |
| Arkivsak-dok. | 14/00064-15 |
| Saksbehandler | Karl Johan Lenningsvik |
| Arkivkode: | 04 |

|  |  |
| --- | --- |
| Saksgang | Møtedato |
| Formannskapet | 02.06.2015 |
| Kommunestyret |   |

2. GANGS BEHANDLING - KOMMUNEPLANENS AREALDEL (KPA) FOR BJERKA

Rådmannens innstilling:

Kommuneplanens arealdel for Bjerka vedtas i medhold av plan- og bygningslovens § 11-15 med plankart og bestemmelser.

[**Bakgrunn for saken:**](http://www.hemnes.kommune.no/index.php?cat=316597#Bakgrunn)Revidering av kommuneplanens arealdel for Bjerka og Korgen (KPA Bjerka ) er

prioritert i kommunens planstrategi 2012 – 2015. Gjeldende KPA Bjerka ble vedtatt

av kommunestyret i november 2006. Det tidligere navnet kommunedelplan er

erstattet av KPA for å tydeliggjøre at dette er arealplaner.

Bjerka har ledige tomter i Bjerkalia og tilbud på boliger sentralt fra privat utbygger i

Leiren. Ved å sanere håndballbanen og idrettshuset i Lundliveien frigis det plass til

seks tomter. Det er også aktuelt å vurdere utvidelse av forretningsområdet i sentrum.

Disse endringene i arealbruken bør hjemles i en revidert KPA (kommunedelplan).

Formålet med revisjon av KPA for Bjerka er å nå målene som er satt i

kommuneplanen og å gjennomføre en prosess med god medvirkning hvor

konsekvensene av den arealbruken som foreslås blir utredet i tråd med fastsatt

planprogram, slik at politikerne får et godt beslutningsgrunnlag. Kommunedelplanen

skal gi forutsigbarhet både når det gjelde r utviklingen på Bjerka og for plan - og

enkeltsaksbehandling. Videre er formålet med planen å synliggjøre sammenhengene

mellom eksisterende og planlagt virksomhet i området. Planen medfører ingen

endringer i forholdet til dyrket og dyrkbart areal.

Bjerka ligger der Bjerkaelva renner ut i Sørfjorden. Tettstedet ligger på en lav

elveavsetning med flere terrasser. I de laveste områdene er det lite dyrket jord. Det

meste av dyrkingsarealet innenfor planområdet ligger rundt brukene Lillebjerka og

Bjerka store. KA Bjerka har i sine nære omgivelser naturreservatene Røssåauren,

Breivika og Vallabotn som har truete plantearter og er viktige fuglebiotoper.

E6 gjennom Bjerka ble bygd på begynnelsen av 1990 - tallet. Den ligger parallelt medjernbanen utenfor sentrum. Nettet av samleveger er godt og all lokaltrafikk kan

foregå uavhengig av E6. Bjerka har jernbanestasjon.

**[Saksutredning:](http://www.hemnes.kommune.no/index.php?cat=316597" \l "Saksutredning" \o "Gjennom det nye saksbehandlersystemet skal ingen saker kunne fremmes, legges fram for politisk behandling – uten en forutgående, aktiv kvalitetssikring.  Hver enkelt sak må kvitteres ut, før den går videre til politisk behandling. )**

Planen fremmes for 2. gangs behandling selv om høringsfristen ikke er utgått. I perioden for offentlig ettersyn har det foreløpig kommet inn en uttalelse. Konsekvensutredningen motstrider planen slik den foreligger på enkelte punkt. Dette som følge av tidligere behandling.

*Plantype og avgrensning:*

Planen fremmes som en kommuneplanens arealdel med planavgrensning som vist

på plankartet. Hemnes kommune er forslagsstiller. Etter vedtak av planen vil det

kreves regulering av utbyggingsområder før byggesøknad kan behandles.

*Eiendomsforhold:*

Planområdet omfatter en rekke private og offentlige eiendommer. Til 2. gangs

behandling er plankartet endret på følgende punkt:

* Formålsgrenser for bane og veg følger Jernbaneverkets og Statens vegvesens eiendomsgrenser.
* Formålsgrensen til ABA3 er endret til å følge eiendomsgrensen.
* Formålsgrensen til NB2 er endret.
* Område mellom OPT2 og FR4 er regulert som friområde.
* BB5 er utvidet nordvest slik at friområdet FR3 ikke strekkes ut til Leirveien.
* Enebolig sørvest for Lillebjerka gård får formålet LNFR-areal for spredt
* boligbebyggelse.
* Offentlig parkeringsplass reguleres nær ABA2 i tilknytning til plan for snøskuterløyper – se uttalelse.
* Framtidig boligområde i Bjerkalia skal opprettholdes jf. kommunedelplan for 2006.

[**Vurdering:**](http://www.hemnes.kommune.no/index.php?cat=316597#Vurdering)
-

[**Økonomi:**](http://www.hemnes.kommune.no/index.php?cat=316597#Økonomi)

Planarbeidet gjennomføres innenfor vedtatte økonomiske rammer.

[**Lovhjemmel:**](#Lovhjemmel)

Plan- og bygningsloven.

[**Hvem som skal involveres/høres:**](http://www.hemnes.kommune.no/index.php?cat=316597)
Det vises til planbeskrivelsen.

[**Innsyn:**](http://www.hemnes.kommune.no/index.php?cat=316597#Innsyn)
Alle dokumenter er offentlige.

[**Vilkår:**](http://www.hemnes.kommune.no/index.php?cat=316597#Vilkår)
Ingen.

[**Varighet:**](http://www.hemnes.kommune.no/index.php?cat=316597#Varighet)
-

[**Kompetanse til å fatte vedtak:**](http://www.hemnes.kommune.no/index.php?cat=316597#Vedtakskompetanse)

Kommunestyret

[**Klagerettigheter:**](http://www.hemnes.kommune.no/index.php?cat=316597#Klagerettigheter)Vedtaket kan ikke påklages.

[**Iverksetting av vedtak**](http://www.hemnes.kommune.no/index.php?cat=316597#Iverksetting)Rådmannen

**Vedlegg:**

2G Plankart

2G Planbestemmelser

2G Planbeskrivelse

Bioforsk rapport 9 (170) 2014

Konsekvensutredning og ROS-analyse

Innspill til planarbeidet

[**Ekspedering:**](http://www.hemnes.kommune.no/index.php?cat=316597#Ekspedering)

PLAN V/KJL